“การบินไทย” สั่งยกเลิกไฟลต์ยุโรปด่วน! หลัง “ปากีฯ” สอยทัพอากาศ “อินเดีย”
ผู้สื่อข่าวรายงานว่า จากกรณีโฆษกกองทัพปากีสถาน แถลงการว …
27 ก.พ. 2562

ผู้สื่อข่าวรายงานว่า จากกรณีโฆษกกองทัพปากีสถาน แถลงการว่ากองทัพปากีสถานได้ยิงเครื่องบินกองทัพอากาศอินเดียร่วงลง 2 ลำ บริเวณพื้นที่ความขัดแย้งในดินแดนแคชเมียร์
โดยเครื่องบินลำหนึ่งร่วงลงพื้นที่ในควบคุมของอินเดีย และอีกลำหนึ่งตกลงในพื้นที่ควบคุมของปากีสถาน แถลงการณ์ดังกล่าวมีขึ้น หลังมีรายงานว่า เครื่องบินกองทัพอากาศปากีสถาน รุกล้ำน่านฟ้าของอินเดียก่อนจะถูกผลักดันกลับไป
ล่าสุด นายสุเมธ ดำรงชัยธรรม กรรมการผู้อำนวยการใหญ่ บริษัท การบินไทย จำกัด เปิดเผยว่า หลังจากเกิดสถานการณ์ความขัดแย้ง ระหว่างประเทศปากีสถาน และอินเดีย ทำให้มีประกาศปิดน่านฟ้า เบื้องต้น การบินไทย ประสาน เครื่องที่กำลังบินอยู่บนน่านฟ้าเพื่อไปยุโรปประมาณ 3-4 ลำ ให้บินกลับมาลงที่ประเทศไทยก่อน โดยมีเที่ยวบิน กรุงเทพ-แฟรงเฟิร์ต กรุงเทพ-ลอนดอน
โดยการปิดน่านฟ้าครั้งนี้ จะส่งผลกระทบกับเที่ยวบินที่ยุโรบทุกเส้นทาง สำหรับ เที่ยวบินที่กำลังจะออกเดินทาง ค่ำนี้ จะได้เรียกประชุมด่วนเพื่อพิจารณาผลกระทบจากเหตุการณ์ดังกล่าว ว่าสายการบินที่จะเดินทางไปยุโรปจะสามารถทำการบินได้หรือไม่ หรือ จะเปลี่ยนแปลงอย่างไร โดยถือเป็นสถานการณ์ฉุกเฉินที่จะต้องเร่งตัดสินใจ
ทั้งนี้ การบินไทย มีเส้นทางการบินไปยุโรป 11 จำนวน 13 เส้นทาง เดนมาร์ก : โคเปนเฮเกน นอร์เวย์ : ออสโล เบลเยี่ยม : บรัซเซลส์ ฝรั่งเศส : ปารีส รัซเซีย: มอสโก เยอรมัน : แฟรงก์เฟิร์ต, มิวนิก สวิตเซอร์แลนด์ : ซูริก สวีเดน : สตอกโฮล์ม สหราชอาณาจักร : ลอนดอน (ฮีทโทรล) อิตาลี : โรม, มิลาน ออสเตรีย : เวียนนา